สมคิด ยันปฏิรูปมีจริง 
ปรับวิธีคิดสร้างเศรษฐกิจฐานเอสเอ็มอี,นายสมคิด จาตุศรีพิทักษ์ รองนายกรัฐมนตรี กล่าวปาฐกถาเปิดงาน SME Transform # พร้อมเปลี่ยนประชารัฐร่วมใจ เชื่อม SME ไทยสู่สากล ว่า ต้องการให้ประเทศไทยเป็นฮับหรือศูนย์กลางสตาร์ตอัพในภูมิภาคนี้ ขอประกาศชัดๆว่าต้องการแข่งกับสิงคโปร์ ขออนุญาตนำหน้าเพื่อนบ้านในบางประเด็นเพื่อขับเคลื่อนประเทศไทยให้มีประสิทธิภาพ ฉะนั้น อะไรที่กีดขวาง หรือติดขัดข้อกฎหมายต้องแก้ไข ซึ่งไม่เคยมีครั้งใดในประวัติศาสตร์เศรษฐกิจไทยที่ให้ความช่วยเหลือสตาร์ตอัพเพื่อให้เติบโตเป็นธุรกิจขนาดกลางและขนาดย่อม หรือเอสเอ็มอีมากเท่านี้ ทุกหน่วยงานที่เกี่ยวข้องตั้งใจดูแลเอสเอ็มอีอย่างเต็มที่ เพราะเอสเอ็มอีเป็นความหวังในการขับเคลื่อนเศรษฐกิจของประเทศ และเป็นเครื่องยนต์สร้างงานสร้างรายได้ให้ประเทศ,รองนายกรัฐมนตรีกล่าวว่า การปฏิรูปประเทศเป็นเรื่องใหญ่ รัฐบาลได้ปรับเปลี่ยนกลไกขององค์กร และความคิด วิธีการทำงานของราชการและเอกชนให้มาผสานพลัง เพราะฉะนั้น 2-3 ปีที่ผ่านมาใครว่ารัฐบาลไม่ปฏิรูป ขอให้คิดใหม่ วันนี้กระทรวงอุตสาหกรรมคิดไม่เหมือนเดิมสิ่งสำคัญมากที่สุดคือสร้างผู้ประกอบการใหม่ให้เกิดขึ้นมากที่สุด กระทรวงพาณิชย์หันมาขับเคลื่อนธุรกิจใหม่ สร้างอีคอมเมิร์ซ กระทรวงวิทยาศาสตร์เปลี่ยนนักวิจัยบนหิ้ง มาขับเคลื่อนนวัตกรรม กระตุ้นเด็กเรียนรู้วิทยาศาสตร์ และมีกระทรวงดิจิทัลเพื่อเศรษฐกิจและสังคมเกิดขึ้นในรัฐบาลชุดนี้,ตอนนี้ใครอายุ 50-60 ปี เบื่อทำงานราชการหรือเอกชนแล้ว ประสบความสำเร็จแล้ว รวยก็รวย แล้ว ขอให้มาทำงานการเมือง มาอยู่ตรงนี้มีประโยชน์ ไม่เชื่อลองถามรัฐมนตรีที่ถูกด่าทุกวันดู ลองมาใช้ชีวิตตรงนี้ดูบ้าง ผมถูกด่าเพื่อสร้างคุณค่าให้ประชาชน นั่นแหละคือสิ่งที่ควรสรรเสริญ.
นายสมคิด จาตุศรีพิทักษ์ รองนายกรัฐมนตรี กล่าวปาฐกถาเปิดงาน SME Transform # พร้อมเปลี่ยนประชารัฐร่วมใจ เชื่อม SME ไทยสู่สากล ว่า ต้องการให้ประเทศไทยเป็นฮับหรือศูนย์กลางสตาร์ตอัพในภูมิภาคนี้
สมคิด จาตุศรีพิทักษ์,SME Transform,ประชารัฐ,การปฏิรูปประเทศ,กระทรวงพาณิชย์